Паркер је дуго био члан француске кошаркашке репрезентације. С Француском је учествовао на Европским првенствима 2001., 2003., 2005., 2007., 2009., 2011., 2013. и 2015. године. Освојио је Европско првенство 2013. које је одржано у Словенији. На Европском првенству 2011. у Литванији са Француском је освојио друго место, док је на Европским првенствима 2005. у Србији и Црној Гори и 2015. у Француској освојио је треће место. Паркер је требало да предводи француску репрезентацију на Светском првенству у Јапану 2006., али је због лома прста пропустио такмичење. Са репрезентацијом Француске се опростио 2016. након Олимпијских игара.